Diari Oficial de la Generalitat Valenciana


Sumari del DOGV 8451, del 26-12-2018 (2018/11340)

Extracte de la Resolució de 19 de desembre de 2018, del director general del Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb diversitat funcional/discapacitat en centres Especials d'ocupació, regulades en l'Ordre 6/2016, i convocades en l'exercici 2018 per Resolució de 14 de maig de 2018.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8451

Data del DOGV
:   26-12-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/11668


Data del document
:   19-12-2018

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 19 de desembre de 2018, del director general del Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions destinades al foment de l'ocupació per a persones amb diversitat funcional/discapacitat en centres Especials d'ocupació, regulades en l'Ordre 6/2016, i convocades en l'exercici 2018 per Resolució de 14 de maig de 2018. [2018/11938]  
  
  
BDNS (identif.): 398711.  
De conformitat amb el que s'ha previst en els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:   
http://www.pap.minhap.gob.es/bdnstrans  
  
Únic. Quantia  
S'incrementa la dotació assignada en la Resolució de 14 de maig de 2018, del director general del Servei Valencià d'Ocupació i Formació, per la qual es convoquen les subvencions públiques destinades al foment de l'ocupació de persones amb diversitat funcional/discapacitat en centres especials d'ocupació i enclavaments laborals per a l'exercici 2018, i ampliada posteriorment per la Resolució del director general del Servei Valencià d'Ocupació i Formació, de data 2 d'octubre de 2018, d'acord amb el detall següent:  
a) Les ajudes als costos salarials per al manteniment de llocs de treball ocupats per persones amb diversitat funcional/discapacitat en centres especials d'ocupació, regulades en el capítol I del títol II de l'ordre per la qual s'estableixen les bases reguladores, així com les ajudes a l'empresa ordinària per contractació indefinida de treballadors/es amb diversitat funcional/discapacitat procedents d'enclavaments laborals regulades en el títol III de la dita ordre: s'amplia la dotació en 40.638,03 €, finançada a càrrec del capítol IV, del subprograma 322.51, codi línia S2240000, amb fons procedents del Servei Públic d'Ocupació Estatal (SEPE), amb la qual cosa la dotació per a aquestes ajudes arriba a un import màxim de 99.779.884.16 €.  
b) Les ajudes per a la inversió establides en els títols II i III de l'ordre per la qual s'estableixen les bases reguladores, destinades a l'adaptació de llocs de treball i/o eliminació de barreres arquitectòniques en centres especials d'ocupació i en empreses ordinàries que contracten personal amb diversitat funcional/discapacitat procedent d'un enclavament laboral: s'amplia la dotació en 8.374,45 €, finançada a càrrec del capítol VII, del subprograma 322.51, codi línia S2243000, amb fons procedents del Servei Públic d'Ocupació Estatal (SEPE), amb la qual cosa la dotació per a aquestes ajudes arriba a un import màxim de 58.374,45 €.  
  
Després de l'increment, la dotació per a l'exercici 2018, per a les ajudes regulades en l'Ordre 6/2016, de 27 de juny, de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores per a la concessió de subvencions públiques destinades al foment de l'ocupació de persones amb discapacitat o diversitat funcional en centres especials d'ocupació (CEE) i enclavaments laborals, arriba a un import global màxim de 65.520.904,48 €.  
Aquesta resolució entrarà en vigor l'endemà de la firma, sense perjudici de la posterior publicació del seu extracte en el DOGV.  
  
València, 19 de desembre de 2018.- El director general del Servei Valencià d'Ocupació i Formació: Enric Nomdedéu i Biosca.